Керч

мини|десно|250п|Главната улица во Керч
Керч (, , ) — град на Керчкиот Полуостров во источниот дел на Република Крим, Русија. Како и целиот Крим, припадноста на градот е предмет на спор помеѓу Русија и Украина, која сè уште ја смета за сопствена територија.

Основан е пред 2.600 години и се вбројува меѓу најдревните градови во регионот. Најпрвин бил колонија населена од доселеници од Милет. Своевремено бил престолнина на Боспорското Кралство и, за кратко, персиско-македонскиот понтски крал Митрадат VI. Доживеал голем подем во 1920-тите години, а подоцна кај него се одиграла и важна битка во Втората светска војна.

Денес е втор град по големина на Крим и претставува важен индустриски, сообраќаен и туристички центар.

Административна поделба
Градот се протега врз поголема површина и ги опфаќа следниве населени подрачја: Героевское, Аршинцево (Камиш Бурун), Порт Крим, Аџимушкај и островот Тузла.

Стопанство
Најзастапени стопански гранки во Керч се металургијата, бродоградбата и риболовот. Најголеми претпријатија во градот се:
 Керчки металуршки комбинат (отворен во 1900 г.)
 Камиш-бурунски железноруден комбинат
 Бродоградителски завод „Залив“

Покрај ова, позначајна стопанска улога играат и производството на градежни материјали, прехрабената индустрија и лесната индустрија.

Сообраќај
Керч има свој залив во Керчкиот Проток, кој важна улога како влез во Азовското Море. Има неколку железнички станици и помал аеродром. Преку Керчкиот Проток сообраќаат траекти што го поврзуваат Крим со Краснодарскиот крај.

Градот има неколку пристанипта: Трговското, Рибарското, „Крим“ и „Камиш Бурун“.

Железнички тунели: „Керч“, „Керч I“, „Керчки комбинат“, „Аршинцево“ и „Крим“.

Автобуската мрежа го поврзува со другите градови во Крим и Краснодарскиот крај.

Образование
Во 2004 г. Керч имал:

 28 училишта
 9 институти и факултетски ограноци
 бродоградителско и технички училишта
 медицинско училиште
 6 стручни технички учлилишта
 повеќе претшколски установи

Древности и знаменитости
мини|десно|250п|Рушевини од дредниот град Пантикалеј

Градот има значајни древни рушевини и историски споменици од голем интерес за археолозите. Некои од поважните се:

 древен град Пантикапеј (V век п.н.е. – III век н.е.).
 Царски курган (IV век п.н.е.) — погребна тумба на еден од боспорските кралеви
 црква „Св. Јован Претеча“ (од 717 г.)
 тврдината Јеникале (XVIII век)
 Големото скалиште на ридот Митрадат со вкупно 428 скалила, изградено во 1833–40 г.
 Обелиск на славата на ридот Митрадат — споменик за борбата во Втората светска војна
 Споменик на партизанските Аџимушкајскиот каменолом
 Керчка тврдина (средина на XIX век)
 рушевините на древните градови Мирмекиј, Тиритака и Нимфеј. Постојат и други кои денес се под вода поради земјотреси.
 таканаречената „Деметрина гробница“ со богат живопис од I век п.н.е.

Празници и слави
 Ден од ослободувањето (11 април)
 Ден на рибарите (втор ден недела во јули)
 Ден на Градот Керч (втор ден сабота во септември)

Збратимени градови
 Град Земја Година Могиљов  Белорусија 1998 Смоленск  Русија 1998 Чанаккале  Турција 1999 Орел  Русија 2004 Одинцово  Русија 2004 Сочи  Русија 2005 Тула  Русија 2014

Клима
Керч има влажна суптропска клима (Кепенова класификација: Cfa) со свежи до студени зими и топли до врели лета.

Знаменитости

+центар|260pxцентар|216px центар|260pxКерчката тврдинаВнатрешност на црквата „Св. Јован Претеча“Влез во Царскиот курган

 Поврзано 
 Пантикапеј
 Боспорско Кралство
 Јеникале
 Керчки Полуостров
 Керчки Проток
 Тузла (остров)
 Кримски мост

 Наводи 

 Надворешни врски 

Керч — Тоа е мојот град 


Категорија:Градови во Крим
Категорија:Археолошки наоѓалишта во Русија
Категорија:Градови-херои на Советскиот Сојуз